રાજ્ય સરકાર દ્વારા દશમા તબક્કામાં હાથ ધરાયેલા રાજ્યવ્યાપી ગરીબ કલ્યાણ મેળાના ભાગરૂપે આજે નર્મદા જિલ્લાના મુખ્યમથકે રાજપીપલામાં છોટુભાઇમાં પુરાણી મહાવિદ્યાલય ખાતે યોજાયેલા જિલ્લાકક્ષાના ગરીબ કલ્યાણ મેળાને સંબોધતા ગુજરાતના સામાજિક ન્યાય અને અધિકારીતા વિભાગના મંત્રીશ્રી ઇશ્વરભાઇ પરમારે ગુજરાતના પૂર્વ મુખ્યમંત્રીશ્રી અને હાલના વડાપ્રધાનશ્રી નરેન્દ્રભાઇ મોદીની પ્રેરણાથી ગત ૨૦૦૯ થી સરકારની વિવિધ યોજનાકીય સહાયના લાભો જાહેરમાં એક મંચ ઉપરથી લાભાર્થીઓને સીધેસીધા પહોંચાડી વચેટીયાઓની કડી નાબુદી માટે શરૂ કરાયેલા ગરીબ કલ્યાણ મેળામાં લાભાર્થીઓને સીધેસીધા લાભો પારદર્શી રીતે અપાઇ રહ્યાં છે, ત્યારે જરૂરિયાતમંદોને સ્વાવલંબી બનાવવા માટે રાજ્ય સરકારની આ સાધન સહાયનો યોગ્ય અને સુચારૂ રીતે ઉપયોગ કરી લાભાર્થીઓને તેમના આર્થિક ઉપાર્જનમાં વૃધ્ધિ સાથે સરકારની વિકાસયાત્રામાં સહભાગી બનવા ભારપૂર્વક અનુરોધ કર્યો હતો.